text: Mange kører for stærkt ved lufthavn
  12 marts 2014 kl. 13.10
  Syv fik klip i kørekortet, da politiet i dag lavede hastighedskontrol ved lufthavnen i Esbjerg.
  En del bilister kører for stærkt på Lufthavnsvej i Esbjerg.
  Det ved politiet, som derfor regelmæssigt laver kontrol på stedet.
  Således også i dag, hvor politiet målte hastigheden på 289 biler.
  27 bilister fik bøder. Deraf kørte syv så stærkt, at det udløste et klip i kørekortet.
  Højeste hastighed var 94 km/t.
  